KOMISIJOS REGLAMENTAS (EB) Nr. 173/2009
2009 m. kovo 4 d.
kuriuo nustatomi nuo 2009 m. kovo 5 d. taikomi tam tikrų iš dalies nulukštentų ar visiškai nulukštentų ryžių importo muitai
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas) (1), ypač į jo 139 straipsnį,
kadangi:
(1)
Remdamasi kompetentingų valdžios institucijų pateikta informacija Komisija nustatė, kad laikotarpiu nuo 2008 m. rugsėjo 1 d. iki 2009 m. vasario 28 d. buvo išduotos importo licencijos 160 203 tonų kiekiui iš dalies nulukštentų ryžių ar visiškai nulukštentų ryžių (KN kodas 1006 30). Todėl iš dalies nulukštentų ryžių arba visiškai nulukštentų ryžių, kurių KN kodas 1006 30, importo muitas turėtų būti pakeistas.
(2)
Naujas taikytinas importo muitas turi būti įvestas ne vėliau kaip per dešimt dienų nuo minėto laikotarpio pabaigos, todėl reikėtų, kad šis reglamentas įsigaliotų nedelsiant,
PRIĖMĖ ŠĮ REGLAMENTĄ:
1 straipsnis
Iš dalies nulukštentiems ar visiškai nulukštentiems ryžiams, kurių KN kodas 1006 30, taikomas importo muitas yra 145 EUR už toną.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2009 m. kovo 4 d.